CELEX: 62012CN0434
Language: fi
Date: 2012-09-26 00:00:00
Title: Asia C-434/12: Ennakkoratkaisupyyntö, jonka Administrativen sad Sofia-grad (Bulgaria) on esittänyt 26.9.2012 — ”Slancheva sila” EOOD v. Izpalnitelniat direktor na Darzhaven fond ”Zemedelie” — Razplashtatelna agentsia

24.11.2012   
            
            
               FI
            
            
               Euroopan unionin virallinen lehti
            
            
               C 366/26
            
         Ennakkoratkaisupyyntö, jonka Administrativen sad Sofia-grad (Bulgaria) on esittänyt 26.9.2012 — ”Slancheva sila” EOOD v. Izpalnitelniat direktor na Darzhaven fond ”Zemedelie” — Razplashtatelna agentsia
   (Asia C-434/12)
   2012/C 366/47
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen sad Sofia-grad
   
      Pääasian asianosaiset
   
   
      Kantaja:”Slancheva sila” EOOD
   
      Vastaaja: Izpalnitelniat direktor na Darzhaven fond ”Zemedelie” — Razplashtatelna agentsia
   
      Ennakkoratkaisukysymykset
   
   
               1)
            
            
               Kuinka asetuksen N:o 65/2011 4 artiklan 8 kohdassa tarkoitettua käsitettä ”keinotekoisesti luodut edellytykset” on tulkittava?
            
         
               2)
            
            
               Onko asetuksen N:o 65/2011 4 artiklan 8 kohtaa tulkittava siten, että Bulgariassa 11.8.2008 annetun asetuksen nro 29 7 §:n 2 momentti, jonka mukaan, hakijoille/käyttäjille ei myönnetä tukea, kun heidän on osoitettu keinotekoisesti luoneen kyseisten tukien saamiseen vaaditut edellytykset saadakseen hyötyä tukijärjestelmän tavoitteiden vastaisesti, on ristiriidassa sen kanssa?
            
         
               3)
            
            
               Onko asetuksen N:o 65/2001 4 artiklan 8 kohtaa tulkittava siten, että Bulgarian tasavallan oikeuskäytäntö, jonka mukaan edellytykset saada hyöty, joka on toimenpiteiden tavoitteiden vastainen, on luotu keinotekoisesti silloin, kun hakijoiden välillä on oikeudellinen suhde, on ristiriidassa sen kanssa?
            
         
               4)
            
            
               Onko silloin, kun eri hakijat, jotka ovat itsenäisiä oikeussubjekteja, käyttävät vierekkäisiä itsenäisiä kiinteistöjä, jotka olivat ennen hakemuksen tekoa osa yhtä yksittäistä kiinteistöä, ja kun on todettu tosiasiallinen side, kuten esimerkiksi se, että edustajat, tarjoajat, toteuttajat, yritysten kotipaikat ja hakijoiden osoitteet ovat samat, kyse ”keinotekoisesti luoduista edellytyksistä”?
            
         
               5)
            
            
               Onko todettava, että on kyse tarkoituksellisesta koordinoinnista hakijoiden ja/tai kolmannen välillä, jossa tavoitteena on saada aikaan hyötyä jollekin konkreettiselle hakijalle?
            
         
               6)
            
            
               Miten asetuksen N:o 65/2011 4 artiklan 8 kohdassa tarkoitettu hyöty ilmenee ja erityisesti kysytään, onko sen ilmettävä siinä, että valmistellaan useampia pienempiä sijoitushankkeita siinä tarkoituksessa, että tietty hakija saa maksimissaan 200 000 euron suuruisen rahoituksen kaikille näille hankkeille vaikka nämä hankkeet ovat eri hakijoiden esittämiä?
            
         
               7)
            
            
               Onko asetuksen N:o 65/2011 4 artiklan 8 kohtaa tulkittava siten, että Bulgarian tasavallan oikeuskäytäntö, jonka mukaan säännöksen tunnusmerkistö edellyttää seuraavan kolmen kumulatiivisen edellytyksen täyttymistä: 1) toiminnallista riippuvaisuutta ja/tai keinotekoisesti luotuja edellytyksiä tuen saamiseksi, 2) sitä, että tämän tosiasiallisen tilanteen tarkoituksena on saada hyötyä, ja 3) sitä, että tämä on vastoin tukijärjestelmän tavoitteita, on ristiriidassa sen kanssa.